Audrius Giržadas

Audrius Giržadas (g. 1964 m. gegužės 17 d. Vilniuje) – Lietuvos radijo ir televizijos žurnalistas, redaktorius, prodiuseris, laidų vedėjas.

 Biografija 
1984 m. baigė J. Tallat–Kelpšos aukštesniosios muzikos mokyklos fortepijono klasę. Vilniaus universitete studijavo žurnalistiką.

1986 m. Lietuvos televizijos muzikos redakcijoje pradėjo dirbti administratoriumi; kartu vedė laidas „10x10“ ir „Centrinis ekspresas“, bendradarbiavo rengiant lietuvių radijo laidas užsieniui. Nuo 1987 m. Lietuvos radijuje diktorius, taip pat rengė ir vedė radijo jaunimo redakcijos laidas. 1993 m. paskirtas Lietuvos radijo ir televizijos Užsienio ryšių direkcijos direktoriumi.

Nuo 1994 m. sausio iki 1995 m. vasario „LitPoliinter TV“ televizijos direktorius. 1995 m. televizijos LNK direktorius, 1996–1997 m. – vyr. prodiuseris, 1997–1998 m. – generalinis direktorius. Rengė autorinę laidą „Šeštadienio pokalbiai“, nuo 1997 m. – pokalbių šou „Audrius Giržadas pristato: įdomūs susitikimai“.  Vėliau Lietuvos televizijos vyriausiasis prodiuseris.

 Šaltiniai 

Kategorija:Lietuvos laidų vedėjai
Kategorija:Lietuvos prodiuseriai
Kategorija:Lietuvos redaktoriai
Kategorija:Lietuvos televizijos žurnalistai